gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3659, del 04-01-2000 (1999/10628)

Informació pública del programa d'actuació integrada del sector 10, Santa Apol·lònia Canal, de Torrent.
-------------------------------------------------------------------------------------------------------

### Dades del document

Número de DOGV
:   3659

Data del DOGV
:   04-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10186


Organisme emissor
:   Bami, SA

Tipus de document
:   Anunci

Informació pública del programa d'actuació integrada del sector 10, Santa Apol·lònia Canal, de Torrent. [1999/Q10720]
  
Enrique Amblar Correcher, amb el número d'identificació fiscal 80719620K, en representació de Bami, SA, amb el codi d'identificació fiscal R72706465 i domicili a València, carrer de Callosa d'en Sarrià, número 2, 1, codi postal 46357, fa constar:
  
Que aquesta societat ha procedit mitjançant acta de data 14 de desembre de 1999, número 2.758 de ordre, a la protocol·lització davant el notari del Col·legi de València, amb residència a Torrent, el senyor Ramón Pascual Maiques, de l'alternativa tècnica del programa d'actuació integrada del sector 10, Santa Apol·lònia Canal, segons el Pla General d'Ordenació Urbana de Torrent, aprovat d'acord amb el procediment de l'article 48 de la Llei 6/1994, de 15 de novembre de 1994, de la Generalitat Valenciana, Reguladora de l'Activitat Urbanística.
  
I mitjançant aquest edicte, es fa constar:
  
1. L'objecte i característiques essencials de l'alternativa tècnica.
  
Programa per al desenvolupament de l'actuació integrada del sector 10, Santa Apol·lònia Canal, d'una superfície total de 235.799 metres quadrats, acompanyada dels corresponents pla parcial, homologació modificativa i avantprojecte d'urbanització, per tal de definir les característiques bàsiques d'aquesta unitat.
  
2. La notaria on es troben dipositats els documents està situada a Torrent, avinguda del País Valencià, número 31, 2.
  
3. Els exemplars dipositats a l'Ajuntament de Torrent, situat al carrer de Ramón y Cajal, número 1, s'identifiquen com a programa per al desenvolupament de l'actuació integrada del sector 10 del Pla General d'Ordenació Urbana de Torrent.
  
4. L'advertència que dins del termini de 20 dies, comptadors des de la publicació del darrer anunci, qualsevol persona podrà comparéixer en aquesta notaria per a obtenir una còpia de l'acta o l'exhibició d'aquesta. El termini s'ampliarà fins a 30 dies, a l'efecte d'exposició al públic, de l'homologació modificativa del Pla General d'Ordenació Urbana annexa al pla parcial.
  
5. La possibilitat de consultar a l'Ajuntament de Torrent les actuacions derivades de la documentació dipositada i la de presentar davant d'aquest, per a incorporar-les-hi, tant al·legacions com alternatives tècniques que pretenguen competir amb l'exposada, així com, quan calga, la proposició juridicoeconòmica per a l'execució d'aquestes.
Diari Oficial de la Generalitat Valenciana


Sumari del DOGV 3694, del 23-02-2000 (2000/1147)

RESOLUCIÓ de 7 d’octubre de 1999, de la Universitat Politècnica de València, per la qual nomena el senyor José Bon Corbin professor titular d’universitat de l’àrea de coneixement Tecnologia d’Aliments, adscrita al Departament de Tecnologia d’Aliments.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3694

Data del DOGV
:   23-02-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/1147


Organisme emissor
:   Universitat Politècnica de València

Tipus de document
:   Resolució

RESOLUCIÓ de 7 d'octubre de 1999, de la Universitat Politècnica de València, per la qual nomena el senyor José Bon Corbin professor titular d'universitat de l'àrea de coneixement Tecnologia d'Aliments, adscrita al Departament de Tecnologia d'Aliments. [2000/S1147]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 5 de febrer de 1999 d'aquesta universitat, lloc número 39/1999, codi 178, Boletín Oficial del Estado de 9 de març de 1999, i presentada per part de la persona interessada la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i totes les altres disposicions que la despleguen, ha resolt:
  
Nomenar el senyor José Bon Corbin, amb Document Nacional d'Identitat número 21874465, professor titular d'universitat de la Universitat Politècnica de València, de l'àrea de coneixement Tecnologia d'Aliments, adscrita al Departament de Tecnologia d'Aliments.
  
València, 7 d'octubre de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3878, del 15-11-2000 (2000/9093)

Notificació relativa a l'expedient sobre declaració d'arrendament històric valencià 100/1998.
---------------------------------------------------------------------------------------------

### Dades del document

Número de DOGV
:   3878

Data del DOGV
:   15-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9093


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació relativa a l'expedient sobre declaració d'arrendament històric valencià 100/1998. [2000/X9093]
  
Atesa la impossibilitat de notificar de manera personal i directa a la senyora Berta Matilde Báguena Soriano la resolució de l'expedient 100/98, sobre declaració d'Arrendament Històric Valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedeix la publicació d'aquest anunci, relatiu a:
  
Expedient: 100/1998.
  
Titular: senyor Francisco Aguilar López
  
Últims propietaris coneguts: senyor Alejandro, senyora María Angeles i senyora Berta Matilde Báguena Aranda; senyor Ignacio, senyora Mercedes i senyor Ramón Báguena Soriano, i senyora María Amparo, senyor Daniel i senyor Salvador Báguena Garcés.
  
L'expedient es refereix a una superfície de 13 fanecades situada a Campanar (València), partida de les Bassetes, que s'ha determinat com la parcel·la 89 del polígon 5 del municipi esmentat.
  
El director general de Modernització d'Estructures Agràries de la Conselleria d'Agricultura, Pesca i Alimentació, en virtut de les facultats que té atribuïdes, a la vista dels fets acreditats en l'expedient mencionat i del dret aplicable, per mitjà de la Resolució de 21 de juny de 2000, ha resolt:
  
Estimar la sol·licitud del senyor Francisco Aguilar López i, en conseqüència, reconéixer la relació que manté amb els actuals propietaris com un Arrendament Històric Valencià, a l'empara del que es disposa en la Llei de la Generalitat Valenciana 6/1986, de 15 de desembre.
  
De conformitat amb la sentència del Tribunal Constitucional (sentència 121/1992, de 28 de setembre, BOE de 29 d'octubre), aquesta resolució no és impugnable en via administrativa i qualsevol discrepància que sorgisca entre les parts interessades podrà ser plantejada davant de la jurisdicció civil ordinària, concretament davant del Jutjat de Primera Instància del partit judicial en el qual es trobe la finca, o del Jutjat de Primera Instància al qual corresponga per torn on n'hi haguera diversos (articles 121 i 123 de la Llei de 31 de desembre de 1980, d'Arrendaments Rústics).
  
Cosa que fem pública als efectes corresponents.
Diari Oficial de la Generalitat Valenciana


Sumari del DOGV 3803, del 28-07-2000 (2000/6203)

Notificació de l'expedient de baixa del restaurant Ángel Gandia, de Villena.
----------------------------------------------------------------------------

### Dades del document

Número de DOGV
:   3803

Data del DOGV
:   28-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/6203


Organisme emissor
:   Agència Valenciana del Turisme

Tipus de document
:   Anunci

Notificació de l'expedient de baixa del restaurant Ángel Gandia, de Villena. [2000/S6203]
  
Com que no ha sigut possible notificar de forma personal i directa a l'interessat la Resolució de data 26 de abril de 2000, del director de l'Àrea de Producte de l'Agència Valenciana del Turisme, dictada en l'expedient de baixa de l'establiment restaurant Ángel Gandia, de Villena, procedeix la seua publicació en el Diari Oficial de la Generalitat Valenciana, a efectes del que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 20 de juny de 2000.- El director de l'Àrea de Producte: Victor Yepes Piqueras.
  
«Vist l'informe d'inspecció de data 22 de març de 2000, de l'establiment situat en Teniente Hernández Menor, 12, en el qual s'observa que ha canviat d'activitat.
  
Atés que per aquest Servei Territorial de Turisme s'ha notificat a tots els interessats el tràmit d'audiència previ a la baixa de l'esmentat establiment, d'acord amb l'article 84 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Complits els tràmits reglamentaris, aquesta Direcció d'Àrea de Producte, en virtut de les competències conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28.03.1996), resol:
  
La baixa com a restaurant de l'establiment abans esmentat.
  
Contra aquesta resolució, que no posa fi a la via administrativa, es podrà interposar recurs d'alçada davant el president executiu de l'Agència Valenciana del Turisme, en el termini d'un mes, comptador des de l'endemà de la notificació d'aquesta, de conformitat amb el que estableixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 13 de gener, de modificació de la Llei 30/1992.
Diari Oficial de la Generalitat Valenciana


Sumari del DOGV 3733, del 18-04-2000 (2000/2451)

Rotlle d'apel·lació número 661/1999. Cèdula de notificació.
-----------------------------------------------------------

### Dades del document

Número de DOGV
:   3733

Data del DOGV
:   18-04-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/2451


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 661/1999. Cèdula de notificació. [2000/Q2451]
  
La Secció Sisena de l'Audiència Provincial de València ha dictat, en el rotlle d'apel·lació número 661/1999, la sentència que té l'encapçalament i la part dispositiva que es diu tot seguit:
  
"Audiència Provincial de València
  
Secció Sisena
  
Sentència número 241
  
- President: Vicente Ortega Llorca
  
- Magistrats:
  
· Rafael Sempere Doménech
  
· Carolina del Carmen Castillo Martínez
  
València, 9 de març de 2000
  
La Secció Sisena de l'Audiència Provincial de València, integrada per les persones anotades al marge i sent-ne ponent Carolina del Carmen Castillo Martínez, ha vist aquest recurs d'apel·lació, interposat contra la sentència de 3 de maig de 1999, dictada en les actuacions de les actuacions separades de justícia gratuïta número 108/1996, tramitades pel Jutjat de Primera Instància número 9 de València.
  
Han sigut parts en el recurs, com a apel·lant, la senyora Isabel Gil Campos, representada per la procuradora dels tribunals María Ángeles Esteban Álvarez i sota la direcció lletrada de Cristina Juan Vidal, i com a apel·lat, el demandant de la justícia gratuïta, el senyor Juan Francisco González Coronado (incomparegut).
  
En nom del rei i per l'autoritat que ens confereix la Constitució aprovada pel poble espanyol.
  
Decisió
  
1. Estimem el recurs d'apel·lació interposat per la senyora Isabel Gil Campos.
  
2. Revoquem la sentència d'instància i, en lloc seu, desestimem la pretensió de litigar gratuïtament interessada pel senyor Juan Francisco Gómez Coronado, amb la imposició al sol·licitant de les costes ocasionades en la primera instància.
  
3. No s'escau la imposició expressa de les costes d'aquesta alçada.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem.
  
No s'hi pot interposat recurs de cassació".
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Juan Francisco González Coronado.
Diari Oficial de la Generalitat Valenciana


Sumari del DOGV 3772, del 15-06-2000 (2000/4850)

Informació pública de l'alternativa tècnica de programa per al desenvolupament de la unitat d'execució 1, sector II-2.
----------------------------------------------------------------------------------------------------------------------

### Dades del document

Número de DOGV
:   3772

Data del DOGV
:   15-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4850


Organisme emissor
:   Ajuntament de la Pobla de Vallbona

Tipus de document
:   Anunci

Informació pública de l'alternativa tècnica de programa per al desenvolupament de la unitat d'execució 1, sector II-2. [2000/Q4850]
  
L'agrupació d'interés urbanístic de la unitat d'execució 1 del sector II-2 de la Pobla de Vallbona, ha presentat una alternativa tècnica de programa per al desenvolupament d'aquesta unitat d'execució, comprensiva de la documentació que es diu tot seguit:
  
- Pla parcial del sector II-2.
  
- Projecte d'urbanització de la unitat d'execució 1, sector II-2.
  
- Còpia dels estatuts de l'agrupació d'interés urbanístic.
  
La Comissió de Govern, en la sessió ordinària del dia 23 de maig de 2000, en aplicació del que s'estableix en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ha acordat sotmetre al tràmit d'informació pública l'alternativa tècnica de programa esmentada, mitjançant un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, pel termini de 20 dies, comptadors des de la publicació en el Diari Oficial de la Generalitat Valenciana esmentat, durant el qual les persones interessades podran presentar les alternatives tècniques i al·legacions que els convinguen. Igualment, durant els cinc dies següents al venciment del termini anterior, podran presentar-se proposicions juridicoeconòmiques.
  
Tota la documentació ans esmentada, així com l'expedient administratiu, podrà ser consultada als locals de l'Ajuntament de la Pobla de Vallbona, els dies hàbils, en horari d'oficina.
Diari Oficial de la Generalitat Valenciana


Sumari del DOGV 3695, del 24-02-2000 (2000/1322)

Notificació de resolució d'expedient administratiu de falta de pagament. Expedient número V-DAFP-348/1998.
----------------------------------------------------------------------------------------------------------

### Dades del document

Número de DOGV
:   3695

Data del DOGV
:   24-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1322


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de resolució d'expedient administratiu de falta de pagament. Expedient número V-DAFP-348/1998. [2000/A1322]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que s'assenyalen en la relació la resolució de desnonament administratiu per falta de pagament.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, a l'avinguda de la Plata, número 50, baix de València, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: V-DAFP-348/1998.
  
Codi de l'habitatge: 5081099972.
  
Adreça: camí Bobalar, número 13, escala B, porta 7ª.
  
Població: Massamagrell.
  
Adjudicatari: Juan José Heredia Borrull.
  
Règim de cessió: arrendament.
  
Data resolució: 25 de novembre de 1998.
Diari Oficial de la Generalitat Valenciana


Sumari del DOGV 3807, del 03-08-2000 (2000/5906)

Expedient número 209/2000. Adjudicació del subministrament, muntatge i posada en funcionament d'equips analítics per als laboratoris de Salut Pública de la Conselleria de Sanitat.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3807

Data del DOGV
:   03-08-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/5906


Data del document
:   10-07-2000

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Expedient número 209/2000. Adjudicació del subministrament, muntatge i posada en funcionament d'equips analítics per als laboratoris de Salut Pública de la Conselleria de Sanitat. [2000/M5906]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General per als Recursos Humans i Econòmics. Carrer de Misser Mascó, 31, 46015 València. Telèfon 81 631 85 41, fax 96 386 66 07.
  
c) Número d'expedient: 209/2000.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament, muntatge i posada en funcionament d'equips analítics per als laboratoris de Salut Pública de la Conselleria de Sanitat.
  
c) Lots: 5.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.733 de 18 d'abril de 2000, Boletín Oficial del Estado número 111 de 9 de maig de 2000 i Diario Oficial de las Comunidades Europeas número S-80 de 22 d'abril de 2000.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cent trenta-tres milions de pessetes (082.487.490 PTA/799.346,10 euros).
  
5. Adjudicació
  
a) Data: 6 de juliol de 2000.
  
b) Contractistes:
  
Lot Pessetes Euros
  
1,2,5 Agilent Technologies Spain, SL: 489.833.499 / 621.981,42
  
3 Perkin Elmer España, SL: 70.838.827 / 99.106,90
  
4 Gomensoro, SA: 55.406.794 / 77.801,02
  
c) Nacionalitat: espanyola.
  
d) Import d'adjudicació: cent trenta-dos milions nou-centes vint-i-quatre mil pessetes (796.518.694 PTA/798.889,33 euros).
Diari Oficial de la Generalitat Valenciana


Sumari del DOGV 3856, del 13-10-2000 (2000/7627)

Rotlle d'apel·lació número 182/2000. Cèdula de notificació.
-----------------------------------------------------------

### Dades del document

Número de DOGV
:   3856

Data del DOGV
:   13-10-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/7627


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 182/2000. Cèdula de notificació. [2000/F7627]
  
La Secció Sisena de l'Audiència Provincial de València ha dictat, en el rotlle d'apel·lació número 182/2000, la sentència que té l'encapçalament i la part dispositiva següents:
  
«Audiència Provincial de València
  
Secció Sisena
  
Sentència número 704
  
- Presidenta: Ana Pérez Tórtola
  
- Magistrades:
  
· Purificación Martorell Zulueta
  
· María Mestre Ramos
  
València, 21 de juliol de 2000
  
La Secció Sisena de l'Audiència Provincial de València, integrada per les magistrades anotades al marge, i sent-ne ponent María Mestre Ramos, ha vist aquest recurs d'apel·lació, contra la sentència de data 24 de novembre de 1999, actuacions de judici verbal de trànsit 163/1999, tramitades pel Jutjat de Primera Instància número 1 de Xàtiva.
  
Han sigut part en el recurs, com a apel·lant, l'entitat mercantil Manquisa, representada pel procurador Alberto Ventura Torres, i, com a apel·lada, l'entitat Catalana Occidente.
  
Atés el que s'ha exposat, la Secció Sisena de l'Audiència Provincial de València, en nom del rei i per l'autoritat que ens confereix la Constitució aprovada pel poble espanyol.
  
Decisió
  
Estimem parcialment el recurs d'apel·lació interposat per l'entitat mercantil Manqui, SL, contra la sentència dictada en data de 24 de novembre de 1999 pel Jutjat de Primera Instància número 1 de Xàtiva, i revoquem parcialment aquesta en el sentit que la part demandada haurà d'abonar, a més de la quantitat per principal i interessos establits en la decisió, la de cent deu mil dues-centes pessetes (110.200 pessetes), amb els interessos establits en la resolució recorreguda. No fem imposició expressa de les costes d'aquesta alçada.
  
I, quan pertoque, retorneu les actuacions originals al jutjat de procedència, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Victoriano Jorques Alvarado i el senyor Victoriano Jorques Revert.